Life (revista)

***Life*** foi unha revista estadounidense publicada semanalmente entre 1883 e 1972, como "especial" intermitente ata 1972 e mensualmente entre 1978 e 2000. Durante a súa idade dourada entre 1936 e 1972, *Life* foi unha revista de interexes xerais de amplo espectro coñecida pola calidade das súas fotografías.

*Life* foi publicada independentemente os seus primeiros 53 anos ata 1936 como revista de interese xeral e entretemento lixeiro, centrada nas ilustracións, as grazas e os comentarios sociais. Incluíu algúns dos mellores escritores, ilustradores e caricaturistas da súa época: Charles Dana Gibson, Norman Rockwell e Jacob Hartman Jr. Gibson converteuse no editor e propietario da revista despois de que John Ames Mitchell falecese en 1918. Durante os seus últimos anos, a revista ofreceu breves críticas de obras teatrais e filmes que se emitían en Nova York de xeito similar ao que facía *The New Yorker*, mais co toque innovador dunha viñeta tipográfica semellante a un semáforo en cada crítica: verde para as positivas, vermello para as negativas e ámbar para as medias.

En 1936, o editor de *Time* Henry Luce comprou *Life*, da que só quería o título: refixo enormemente a publicación, converténdoa na primeira revista estadounidense de novas completamente fotográfica, e dominou o mercado durante varias décadas. A revista chegou a vender máis de 13,5 millóns de exemplares á semana. Posiblemente a fotografía máis célebre publicada na revista foi a fotografía dunha enfermeira en brazos dun mariño tomada por Alfred Eisenstaedt o 14 de agosto de 1945 mentres celebraban a vitoria sobre o Xapón en Nova York. O papel da revista na historia do fotoxornalismo está considerado a súa contribución máis importante. O perfil de *Life* era tal que as memorias do presidente Harry S. Truman, de Sir Winston Churchill e do xeneral Douglas MacArthur foron serializadas nas súas páxinas.

A partir de 2000, Time Inc. continuou a empregar a marca *Life* para números especiais e conmemorativos. *Life* volveu con números regulares ao converterse nun suplemento semanal dos xornais entre 2004 e 2007. A páxina web life.com, orixinalmente unha das canles do servizo Pathfinder de Time Inc. foi administrada a finais da década de 2000 xunto con Getty Images baixo o nome See Your World, LLC. O 30 de xaneiro de 2012, a url de LIFE.com pasou a ser un canal de fotografías en Time.com.

## Notas 
## Véxase tamén 
### Bibliografía 
* Bissonette, Devan L. "Between Silence and Self-Interest: Time, Life, and the Unsilent Generation's Coming-of-Age." *Journalism History* 35.2 (2009): 62.
* Centanni, Rebecca. "Advertising in Life Magazine and the Encouragement of Suburban Ideals." *Advertising & Society Review* 12.3 (2011).
* Doss, Erika, ed. *Looking at LIFE Magazine* (2001) essays by experts
* Grady, John. "Advertising images as social indicators: depictions of blacks in LIFE magazine, 1936–2000." *Visual studies* 22.3 (2007): 211-239.  online 
* Keller, Emily. ''Margaret Bourke-White: A Photographer's Life* (Twenty-First Century Books, 1996)
* Lester, Paul, and Ron Smith. "African-American Photo Coverage in Life, Newsweek and Time, 1937–1988." *Journalism & Mass Communication Quarterly* 67.1 (1990): 128-136. online
* Moore, Gerald. *Life Story: The Education of an American Journalist* (2016). excerpt autobiography of Gerald Moore
* Vials, Chris. "The Popular Front in the American Century: Life Magazine, Margaret Bourke-White, and Consumer Realism, 1936–1941." *American Periodicals: A Journal of History & Criticism* 16.1 (2006): 74-102
* Wainwright, Loudon. *The great American magazine: an inside history of Life* (Random House Inc, 1986)
* Webb, Sheila M. "Creating Life" *Journalism & Communication Monographs'' (2016), 18#2 pp 55–108
* 
* Webb, Sheila. "Art Commentary for the Middlebrow: Promoting Modernism & Modern Art through Popular Culture—How Life Magazine Brought 'The New' into Middle-Class Homes." *American Journalism* 27.3 (2010): 115-150
* Webb, Sheila. "A Pictorial Myth in the Pages of" Life": Small-Town America as the Ideal Place." *Studies in Popular Culture* 28.3 (2006): 35-58
### Ligazóns externas 
*Life.com páxina oficial
**Life* archives (1883–1936) at HathiTrust Digital Library
*Full *Life* magazine issues from 1936 thru 1972 at Google Books
*Le magazine *Life*, la chronique de l'Amérique 
**Life* covers at CoverBrowser
*Magazine Data File: *Life* (1883)
*Online archive,  *Life* covers, the humor magazine (1883–1936)